# Temporada 2005-2006 del Club Joventut Badalona

La temporada 2005-2006 va ser la 67a temporada en actiu del Club Joventut Badalona des que va començar a competir de manera oficial. La Penya va disputar la seva 50a temporada a la màxima categoria del bàsquet espanyol. Va acabar la fase regular en la 4a posició, classificant-se per a disputar els play-offs pel títol, millorant la posició aconseguida a la temporada anterior. Aquesta temporada va guanyar la FIBA Eurocup i la Lliga Catalana.

## Resultats
### FIBA Eurocup

El DKV Joventut va guanyar l'edició d'aquesta temporada de la FIBA Eurocup. La final es va celebrar a Kíev i el Club Joventut de Badalona va derrotar en la final a l'equip rus del Khimki per 88 a 63.

### Lliga ACB

A la Lliga ACB finalitza la fase regular en la quarta posició de 18 equips participants, classificant-se per disputar els play-offs pel títol. En 34 partits disputats de la fase regular va obtenir un bagatge de 23 victòries i 11 derrotes, amb 2.834 punts a favor i 2.645 en contra (+189).

### Play-offs

En els play-offs pel títol el DKV va eliminar el Gran Canària Dunas als quarts de final per la via ràpida (3-0), però va perdre a les semifinals davant l'Unicaja (3-2), qui acabaria enduent-se la competició.

### Copa del Rei

A la edició de la Copa la Penya no va superar la primera ronda, al perdre amb el TAU Ceràmica (qui acabaria guanyant la copa) per 92 a 72.

### Lliga Catalana

El Joventut va guanyar la Lliga Catalana celebrada a l'Olímpic en derrotar en la final al Winterthur Barça per 79 a 78.

## Fets destacats

2005
* 9 d'octubre: El Joventut guanya la Lliga Catalana en derrotar en la final al Winterthur Barça per 79 a 78.
2006
* 10 d'abril: El Joventut guanya la FIBA Eurocup imposant-se a la final a l'equip rus del Khimki per 88 a 63.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 2005-06 # Jugador Pos. A. 4 Marcelinho Huertas Base 1.91 5 Rudy Fernández Aler 1.96 6 Elmer Bennett Base 1.83 9 Paco Vázquez Escorta 1.90 10 Robert Archibald Pivot 2.12 11 Lubos Barton Aler 2.02 15 Álex Mumbrú Aler 2.02 20 Dimitri Flis Aler pivot 2.03 21 Jesse Young Pivot 2.07 51 Andrew Betts Pivot 2.17 99 Randy Holcomb Aler 2.04 En fons verd, noves incorporacions de la temporada. | Club Joventut Badalona: staff 2005-06 Nom Funció Aíto García Reneses Entrenador Sito Alonso Entrenador assistent |
Jugadors del planter amb minuts al 1r equip :
| # | Jugador | Pos. | A. | Participació |
| 14 | Pau Ribas | Escorta | 1.94 | 5 partits |
| 24 | Henk Norel | Pivot | 2.12 | 3 partits |
| 32 | Ricky Rubio | Base | 1.89 | 19 partits |

### Baixes

Baixes a l'inici de temporada :
| Jugador | Pos. |
| Venson Hamilton | Pivot |
| Carles Marco | Base |
| Jamie Arnold | Aler pivot |
| Milan Gurovic | Aler |
| Sean Lester Rooks | Pivot |
Baixes durant la temporada :
| Jugador | Pos. |
| Andre Turner | Base |
| Aloysius Anagonye | Aler pivot |

## Referències

* 1 2 «DKV Joventut Campeón de la FIBA Eurocup, Rudy MVP» (en castellà). SoloBasket, 10-04-2006 [Consulta: 9 abril 2018].
* ↑ «Resultados Liga Endesa 2005-06». ACB.com. Arxivat de l'original el 22 de febrer 2015. [Consulta: 9 abril 2018].
* ↑ «LXX Copa del Rey 2006» (en castellà). Linguasport. [Consulta: 27 abril 2018].
* 1 2 «El DKV Joventut s'endú la Lliga Catalana per un punt a la pròrroga contra el Barça». ccma.cat, 09-10-2005 [Consulta: 9 abril 2018].
* ↑ «Memoria de plantillas: DKV Joventut 2005-06» (en castellà). ACB.com. Arxivat de l'original el 10 d’abril 2018. [Consulta: 9 abril 2018].